ທາດ ຟລໍ​ໄຣດ໌ ມີຜົນກະທົບຕໍ່ກະດູກ
ທາດ ຟລໍ​ໄຣດ໌ (Fluoride) ມັນມີ​ຜົນ​ກະທົບ​ຕໍ່ທຸກໆສິ່ງໃນຮ່າງກາຍ ນັບຕັ້ງແຕ່ເຮັດໃຫ້ແຂ້ວດໍາ ກະດູກຜ່ອຍ ກະດູກບິດ​ບ້ຽວ ແລະ​ເຮັດໃຫ້ ພິການໄດ້.
ທາດ ຟລໍໄຣດ໌ (Fluoride) ໃນປະລິມານນ້ອຍໆ ແມ່ນສາມາດຊ່ອຍປ້ອງກັນການເປັນແຂ້ວແມງໄດ້ ແຕ່ຖ້າວ່າໃຊ້ຫຼາຍເກີນໄປ ມັນກໍສາມາດ ພາໃຫ້ເກີດອາການ ຕ່າງໆນາໆໄດ້ ແລະນັ້ນຄືສິ່ງທີ່ພວກນາຍແພດຈີນໄດ້ຄົ້ນພົບ ອິງຕາມທ່ານ Joseph Gardella ອາຈານສອນເຄມີສາດທີ່ມະຫາວິທະຍາໄລ ລັດ New York ທີ່ເມືອງ Buffalo ທີ່ອະທິບາຍວ່າ: ແຫລ່ງທີ່ມາຂອງພະຍາດທີ່ເກີດຈາກທາດ Fluoride ທີ່ມີຢູ່ທົ່ວໄປນັ້ນ ແມ່ນນໍ້າທີ່ເປິະ ເປື້ອນ ມີມົນລະພິດ ແຕ່ວ່າການກວດສອບເບິ່ງນໍ້າໃນໝູ່ບ້ານເຫລົ່ານັ້ນແລ້ວ ກໍພົບວ່າ ບໍ່ມີບັນຫາໃດໆນໍານໍ້າ ດັ່ງນັ້ນພວກນັກວິທະຍາສາດຈຶ່ງໄດ້ພາກັນຊອກຄົ້ນຫາສາເຫດ ທີ່ອາດມາຈາກແຫລ່ງສິ່ງແວດລ້ອມຢ່າງອື່ນ ແຫລ່ງນຶ່ງທີ່ເຂົາເຈົ້າສົງໃສ ກໍຄືຖ່ານຫີນ ທີ່ໃຊ້ດັງໄຟເພື່ອຄົວກິນແລະທໍາຄວາມອຸ່ນໃນເຮືອນນັ້ນ ແຕ່ວ່າໂຕຖ່ານຫີນເອງນັ້ນ ບໍ່ພິດໃດໆ ແຕ່ວ່າການວິໄຈທີ່ກ້າວໜ້າໂດຍໃຊ້ຄອມພິວເຕິ້ສ່ອງເບິ່ງ ສະແດງໃຫ້ເຫັນ ວ່າ ໂຕການຫລືສາເຫດນັ້ນແມ່ນວັດຖຸອີກຊະນິດນຶ່ງທີ່ໃຊ້ເຮັດກ້ອນຖ່ານ ຊຶ່ງທ່ານ Gardella ອະທິບາຍເພີ່ມຕື່ມວ່າ: “ ທ່ານ Gardella ກ່າວວ່າ ຍັງບໍ່ທັນເປັນທີ່ຈະແຈ້ງເທື່ອວ່າ ພວກຊາວບ້ານເຫລົ່ານັ້ນ ໄດ້ຮັບພິດຈາກທາດ Fluoride ໄດ້ຢ່າງໃດ ອາດຈະແມ່ນວ່າຈາກການຫາຍໃຈເອົາ ທາດ Fluoride ທີ່ເປັນອົງປະກອບຂອງສານເຄມີ Fluorine ນັ້ນ ຫຼືບໍ່ ສານທີ່ເປັນພິດ ນັ້ນ ກໍອາດຈະຢູ່ໃນເມັດຂີ້ຝຸ່ນນ້ອຍໆທີ່ປິວໄປເກາະຕາມອາຫານທີ່ພວກເຂົາເຈົ້າກິນເຂົ້າໄປ ກໍເປັນໄປໄດ້ ທ່ານ Gardella ອະທິບາຍຕໍ່ໄປວ່າ: “ ຈະຍ້ອນເຫດຜົນອັນໃດກໍແລ້ວແຕ່ ອາຈານສອນເຄມີສາດທີ່ມະຫາວິທະຍາໄລ ລັດ New York ທີ່ Buffalo ທ່ານ Joseph Gardella ກ່າວວ່າເວລານີ້ທາງລັດຖະບານຈີນໄດ້ ລົງມືດໍາເນີນໂຄງການເຈາະປ່ອງຄວັນໄຟ ຢູ່ຕາມເຮືອນໃນໝູ່ບ້ານນັ້ນເພື່ອຖ່າຍເທແລະ ລະບາຍຄວັນເສຍທີ່ເປັນພິດຈາກການເຜົາຖ່ານຫີນທີ່ມີທາດ Fluoride ນັ້ນອອກຈາກ ເຮືອນປະຊາຊົນ ຜົນຂອງການຄົ້ນຄ້ວານີ້ ແມ່ນໄດ້ນຳສະເໝີໃນກອງປະຊຸມນາໆຊາດຂອງກຸ່ມນັກວິທະຍາ ສາດທີ່ຊື່ວ່າ American Vacuum Society ທີ່ເມືອງ Albuquerque ລັດ New Mexico ເມື່ອບໍ່ນານມານີ້